ซุ่มจับผีพนันคาร้านกลางเมืองประจวบฯ มีทั้งหวยล้วงรายวัน แทงบอลไทย-เทศ
(ภาพจากทหารชุดจับกุม),ฝ่ายปกครองจับมือทหาร บุกร้านค้ากลางเมืองประจวบคีรีขันธ์ พบเปิดเล่นพนันอย่างโจ๋งครึ่ม มีทั้งหวยล้วงที่ออกเลขวันละ 2 รอบ แถมเปิดพนันบอลไทย-เทศอีก สุดท้ายไม่รอดถูกรวบดำเนินคดีคามกฎหมาย,เมื่อวันที่ 28 มี.ค. 60 นายสุวิทย์ พุกกะเวส นายอำเภอเมืองประจวบคีรีขันธ์ ได้มอบหมายให้ นายชัยวุฒิ คุณาธิมาพันธ์ ปลัดอำเภอฝ่ายปกครอง ได้นำกำลังเจ้าหน้าที่อาสาสมัครรักษาดินแดน (อส.) และ ร.ต.ประยูร โพธิพูนพันธ์ หัวหน้าชุด กองร้อยรักษาความสงบที่ 1 ศูนย์การทหารราบค่ายธนะรัชต์ ไปตรวจสอบที่บ้านหลังหนึ่งในเขตเทศบาลตำบล กิโลเมตร 5 ต.อ่าวน้อย อ.เมืองประจวบคีรีขันธ์,ทั้งนี้ บ้านหลังดังกล่าวเปิดเป็นร้านขายของชำและร้านอาหาร หลังจากนำกำลังเจ้าหน้าที่เข้าตรวจสอบ พบผู้กระทำผิดขณะเล่นพนันหวยล้วงรายวัน จับกุมผู้ต้องหา 9 ราย คือ นางโสภา เหรียญประดับ อายุ 67 ปี น.ส.ดวงเพ็ญ โกศลสมพลกิจ อายุ 45 ปี นายสมรักษ์ โตจันทร์ อายุ 29 ปี น.ส.บุษบา สันทัดงาน อายุ 64 ปี น.ส.สุธิศา แคนจา อายุ 36 ปี นางกนกรัตน์ โกแวร์ อายุ 41 ปี นายเป้า แซ่ลี้ อายุ 76 ปี น.ส.พัชรี บัวประคอง อายุ 39 ปี นางอรอุไร นาน่วม อายุ 52 ปี พร้อมด้วยเงินสด 10,260 บาท อุปกรณ์ลูกปิงปองสีขาว 10 ลูก ลูกปิงปองสีส้ม 10 ลูก เขียนหมายเลข 0-9 สมุดจดโพยหวย 61 เล่ม เครื่องคิดเลข จำนวน 2 เครื่อง,สำหรับการเล่นพนันหวยล้วงแห่งนี้ มีการเปิดรับแทงพนันฟุตบอลไทยและต่างประเทศ และเปิดเล่นมานานโดยจะมีการออกเลขวันละ 2 ครั้ง ในเวลา 14.00 น. และ 22.00 น. เจ้าหน้าที่จึงแจ้งข้อหามีความผิดตาม พ.ร.บ.การพนัน 2478 ร่วมกันเล่นการพนันเอาทรัพย์สินโดยผิดกฎหมาย พร้อมนำผู้ต้องหาและของกลางส่งพนักงานสอบสวน สภ.อ่าวน้อย ดำเนินคดีต่อไป
ฝ่ายปกครองจับมือทหาร บุกร้านค้ากลางเมืองประจวบคีรีขันธ์ พบเปิดเล่นพนันอย่างโจ๋งครึ่ม มีทั้งหวยล้วงที่ออกเลขวันละ 2 รอบ แถมเปิดพนันบอลไทย-เทศอีก สุดท้ายไม่รอดถูกรวบดำเนินคดีคามกฎหมาย
หวยล้วง,แทงบอล,พนันบอล,เล่นหวยล้วง,ประจวบคีรีขันธ์